Handout Number : 4119

**Maldives is Bangladesh’s time tested partner and friend -- Foreign Minister**

Dhaka, 28 October :

The departing High Commissioner of the Maldives Aishath Shaan Shakir made a farewell call on Foreign Minister Dr. A. K. Abdul Momen today at the State Guest House Padma. While highlighting that “Maldives is Bangladesh’s time tested partner and friend”, Foreign Minister commended the Maldivian envoy for her proactive engagements in Bangladesh, which has contributed much to advancing the Bangladesh-Maldives relations.

  High Commissioner Shakir appreciated the diligence and sincerity with which Bangladeshi expatriate workers are serving in the Maldives. Nearly 100 thousand Bangladeshi expatriates are employed in the Maldives in tourism and fishing industries. This is the largest expatriate community in South Asia.

  To ensure that rights of the workers are well protected, Dr. Momen suggested that all recruitments need to be made through agencies nominated by the Government of Bangladesh and duly endorsed by the Bangladesh High Commission in Malé. He called upon the Government of Maldives to enforce safe and conducive workplace condition for Bangladeshi wage earners.

  Earlier, as an expression of goodwill during the COVID pandemic, Bangladesh sent more than 100 MT of food, medicine and health equipment to Maldives by a navy ship. Further consignments of 18 MT food and medicine were sent by Bangladesh Air Force flight C-130. 71 stranded Maldivian nationals were evacuated by C-130 flight. Bangladesh also sent a 10-member medical team to the Maldives in April 2020 to provide healthcare during the pandemic.

  High Commissioner also appreciated that many Bangladeshi physicians are serving at hospitals in the Maldives with repute. A rising number of Maldivian students are choosing Bangladesh as their preferred destination for higher studies. She also informed that the Maldives has a need for more doctors and nurses from Bangladesh. Foreign Minister said that Bangladesh, with its ready pool of talented professionals, would be happy to meet further need for human resources in the Maldives.

  Dr. Momen highlighted that climate is an existential as well as development issue for both Bangladesh and the Maldives. He highlighted the need for countries to fulfill their COP commitments. He expressed Bangladesh’s willingness to collaborate further with the Maldives on climate change adaptation and mitigation.

  Regarding bilateral trade, Foreign Minister emphasized the need to explore untapped potentials, saying, “Bangladesh seeks stronger trade ties with the Maldives”. He requested the High Commissioner to sensitize Maldivian business communities to import high quality RMG, pharmaceutical, jute, leather, plastic, ceramic and agro products from Bangladesh. He also suggested the opening of direct merchant shipping link between Bangladesh and the Maldives and stressed earnest efforts on both sides to discover novel areas of cooperation, including trade of soil from Bangladesh to the Maldives.

#

Tohid/Sahela/Rezzakul/Joynul/2019/2220hours

তথ্যববিরণী নম্বর : ৪১১৮

নাইজেরিয়ার প্রেসিডেন্ট এর সাথে বাংলাদেশ হাইকমিশনারের বিদায়ি সাক্ষাৎ

**দ্বিপাক্ষিক সম্পর্ক জোরদারের ওপর গুরুত্বারোপ**

ঢাকা, ১২ র্কাতকি (২৮ অক্টোবর) :

নাইজেরিয়ার প্রেসিডেন্ট মুহাম্মাদু বুহারি ২৭ অক্টোবর নাইজেরিয়ায় বাংলাদেশ হাইকমিশনার মোঃ শামীম আহসানকে আনুষ্ঠানিকভাবে বিদায় জানান। ডিজিটাল মাধ্যমে অনুষ্ঠিত বিদায়ি অনুষ্ঠানে প্রেসিডেন্ট হাইকমিশনারকে নাইজেরিয়ায় দায়িত্ব পালনকালে তাঁর সাফল্যের জন্য অভিনন্দন জানান। প্রেসিডেন্ট বুহারি বাংলাদেশ ও নাইজেরিয়ার মধ্যকার বিদ্যমান দ্বিপাক্ষিক সম্পর্কের ব্যাপারে তিনি সন্তোষ প্রকাশ করেন।

হাইকমিশনার শামীম আহসান তাঁর দায়িত্ব পালনকালে নাইজেরিয়া সরকারের আন্তরিক সহযোগিতার কথা কৃতজ্ঞতার সাথে স্মরণ করেন। সাম্প্রতিক সময়ে দুদেশের মধ্যকার উল্লেখযোগ্য কর্মকান্ডের কথা উল্লেখ করতে গিয়ে তিনি জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে দুদেশের পররাষ্ট্র মন্ত্রী কর্তৃক নাইজেরিয়া ডাক বিভাগ এর স্মারক ডাক টিকেট অবমুক্তকরণ, দুদেশের পররাষ্ট্র সচিব কর্তৃক দ্বিপাক্ষিক ফরেন অফিস কনসালটেশন বিষয়ে সমঝোতা স্মারক স্বাক্ষর এবং বাংলাদেশ ও নাইজেরিয়ার শীর্ষ ব্যবসায়িক সংগঠন কর্তৃক সমঝোতা স্মারক স্বাক্ষর এর কথা এ সময় উল্লেখ করেন। দুদেশের মধ্যকার দ্বিপাক্ষিক বাণিজ্য সাম্প্রতিক সময়ে উল্লেখযোগ্যভাবে বৃদ্ধি পেয়েছে বলে তিনি জানান।

#

ইকরামুল/সাহেলা/রেজ্জাকুল/রেজাউল/২০২০/২১২৮ ঘণ্টা

তথ্যবিবরণী নম্বর : ৪১১৭

**সম্পাদক প্রকাশক সৈয়দ এনামুল হকের মৃত্যুতে তথ্যমন্ত্রীর শোক**

ঢাকা, ১২ কার্তিক (২৮ অক্টোবর) :

বাংলাদেশ সংবাদপত্র পরিষদের মহাসচিব ও ঢাকা থেকে প্রকাশিত দৈনিক সকালবেলা’র সম্পাদক ও প্রকাশক সৈয়দ এনামুল হকের মৃত্যুতে গভীর শোক ও দু:খপ্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

আজ রাজধানীর একটি হাসপাতালে চিকিৎসাধীন অবস্থায় তিনি ইন্তেকাল করেন। ইন্তেকালের সময় মরহুমের বয়স হয়েছিল ৬৪ বছর। তথ্যমন্ত্রী মরহুমের বিদেহী আত্মার মাগফিরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

শোকবার্তায় তথ্যমন্ত্রী বলেন, আজীবন দেশের গণমাধ্যমে অবদান রেখে চলা সৈয়দ এনামুল হক ছিলেন সততা, নিষ্ঠা ও একাগ্রতার প্রতীক। সাংবাদিকতার সাথে বাংলাদেশ বেতারের দীর্ঘ তিন দশকের ইংরেজি সংবাদ উপস্থাপক হিসেবেও তাঁর অবদানের কথা স্মরণ করেন ড. হাছান মাহমুদ।

সৈয়দ এনামুল হক দীর্ঘদিন যাবৎ কিডনিজনিত রোগে ভুগছিলেন। তিনি স্ত্রী ও দুই মেয়েসহ অনেক আত্মীয়স্বজন ও গুণগ্রাহী রেখে গেছেন।

#

আকরাম/সাহেলা/রেজ্জাকুল/রেজাউল/২০২০/২০৩৫ ঘণ্টা

তথ্যবিবরণী নম্বর : ৪১১৬

আগামী ৩০ অক্টোবর পবিত্র ঈদে মিলাদুন্নবী (সা.)

ইসলামিক ফাউন্ডেশনের পক্ষব্যাপী অনুষ্ঠানমালা

ঢাকা, ১২ কার্তিক (২৮ অক্টোবর) :

আগামী ৩০ অক্টোবর অনুষ্ঠিত হবে পবিত্র ঈদে মিলাদুন্নবী (সা.)। মহানবী হযরত মুহাম্মদ (সা.) এর জন্ম ও ওফাতের স্মৃতি বিজড়িত মাস রবিউল আউয়াল। বাংলাদেশের স্বাধীনতার পর জাতির পিতা বঙ্গবন্ধু শেখ মুজিবুর রহমান ১৯৭৩ সালে রাষ্ট্রীয়ভাবে পবিত্র ঈদে মিলাদুন্নবী (সা.) উদ্যাপনের সূচনা করেন।

এ উপলক্ষে ইসলামিক ফাউন্ডেশনের উদ্যোগে আগামী ২৯ অক্টোবর থেকে ১৩ নভেম্বর পর্যন্ত পক্ষকালব্যাপী অনুষ্ঠানমালার আয়োজন করা হয়েছে। অনুষ্ঠানমালার মধ্যে রয়েছে বায়তুল মুকাররমস্থ ইসলামিক ফাউন্ডেশন মিলনায়তন হতে প্রতিদিন বাদ মাগরিব ও বাদ এশা ওয়াজ মাহফিল কিরাত, হামদ-নাত ও স¦রচিত কবিতা পাঠের মাহফিল সম্প্রচার এবং বাংলাদেশ বেতারের সাথে যৌথ উদ্যোগে সেমিনার অনুষ্ঠান ধারণ ও প্রচার ইত্যাদি।

মন্ত্রিপরিষদ সচিব খন্দকার আনোয়ারুল ইসলাম আগামী ২৯ অক্টোবর পক্ষকালব্যাপী অনুষ্ঠানমালার উদ্বোধন অনুষ্ঠানে প্রধান অতিথি হিসেবে উপস্থিত থাকবেন।

#

আনিস/ফারহানা/সাহেলা/রেজ্জাকুল/জয়নুল/২০২০/২০১০ ঘণ্টা

তথ্যবিবরণী নম্বর : ৪১১৫

**ব্লকচেইন আগামী প্রযুক্তির নিরাপদ ভিত্তি**

**-- আইসিটি প্রতিমন্ত্রী**

ঢাকা, ১২ কার্তিক (২৮ অক্টোবর) :

ব্লকচেইন আগামী প্রযুক্তির নিরাপদ ভিত্তি উল্লেখ করে তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, প্রযুক্তির ব্যবহার ছাড়া অর্থনৈতিক প্রবৃদ্ধি অর্জন করা সম্ভব নয়। তাই দক্ষ মানব সম্পদ তৈরিতে সরকার শিক্ষার্থীদের স্কুলে কোডিংসহ তথ্যপ্রযুক্তি শেখানোর উদ্যোগ নিয়েছে।

প্রতিমন্ত্রী আজ আগারগাঁওয়ে আইসিটি টাওয়ারের বিসিসি মিলনায়তনে প্রথমবারের মতো হংকং আন্তর্জাতিক ব্লকচেইন অলিম্পিয়াড প্রতিযোগিতা- ২০২০ অংশ নিয়ে অসামান্য সাফল্য অর্জন করার স্বীকৃতি স্বরূপ বাংলাদেশের ১২টি দলকে সনদ প্রদান অনুষ্ঠানে অনলাইনে প্রধান অতিথির বক্তৃতায় এসব কথা বলেন।

প্রতিমন্ত্রী বলেন, ব্লকচেইন, ইন্টারনেট অভ্‌ থিংস, রোবোটিকসের মতো ফ্রন্টিয়ার প্রযুক্তি সম্পর্কে ধারণা পেতে দেশে ৩০০টি স্কুল অব ফিউচার প্রতিষ্ঠা করা হচ্ছে। যাতে ভবিষ্যতে তারা চতুর্থ শিল্প বিপ্লবের উপযোগী দক্ষ মানুষ হয়ে গড়ে উঠতে পারে।

ই-ফাইলিং এ পৃথিবীর অনেক দেশের চেয়ে বাংলাদেশ এগিয়ে উল্লেখ করে তিনি বলেন, করোনাকালীন ৭ মাসে ১০ লক্ষ ই-ফাইলের কাজ সম্পন্ন হয়েছে। সরকার ব্লকচেইন প্রযুক্তিভিত্তিক উদ্ভাবনী সমাধান তৈরিতে শিক্ষার্থী ও তরুণদের উৎসাহিত করছে, যাতে কৃষি, শিক্ষা, স্বাস্থ্যসহ অন্যান্য খাতে ব্যবহার করে সাশ্রয়ী সেবা প্রদান করা যায়।

প্রতিমন্ত্রী বলেন, আইটিখাতে বিনিয়োগ বৃদ্ধি ও দক্ষ মানবসম্পদ তৈরিতে সারা দেশে ২৮টি হাই-টেক/আইটি পার্ক গড়ে তোলা হচ্ছে। ইতোমধ্যে নির্মিত যশোর শেখ হাসিনা সফটওয়্যার টেকনোলজি পার্কে কয়েকটি বিদেশি কোম্পানিসহ ৪৮টি কোম্পানি ব্যবসায়িক কার্যক্রম পরিচালনা করছে। তিন বছরেরও কম সময়ে এ পার্কে দেড় হাজারের অধিক কর্মসংস্থান হয়েছে।

বিসিসির নির্বাহী পরিচালক পার্থপ্রতিম দেবের সভাপতিত্বে তথ্য ও যোগাযোগ প্রযুক্তি বিভাগের সিনিয়র সচিব এন এম জিয়াউল আলম, ব্লকচেইন অলিম্পিয়াড বাংলাদেশ (বিসিওএলবিডি) এর আহ্বায়ক বুয়েটের সাবেক অধ্যাপক ড. মোহাম্মদ কায়কোবাদ এবং অধ্যাপক ড. জাফর ইকবাল অনুষ্ঠানে বক্তৃতা করেন।

#

শহিদুল/নাইচ/রেজ্জাকুল/রেজাউল/২০২০/১৯০৬ ঘণ্টা

তথ্যবিবরণী নম্বর : ৪১১৪

**রাষ্ট্রপতির সাথে বাংলাদেশে নিযুক্ত ফিলিপাইনের রাষ্ট্রদূতের বিদায়ি সাক্ষাৎ**

ঢাকা, ১২ কার্তিক (২৮ অক্টোবর) :

রাষ্ট্রপতি মোঃ আবদুল হামিদের সাথে বাংলাদেশে নিযুক্ত ফিলিপাইনের রাষ্ট্রদূত Vincente Vivencio T. Bandillo আজ বঙ্গভবনে বিদায়ি সাক্ষাৎ করেন।

ফিলিপাইনের বিদায়ি রাষ্ট্রদূত বাংলাদেশে দায়িত্ব পালনকালে সার্বিক সহযোগিতার জন্য রাষ্ট্রপতির প্রতি কৃতজ্ঞতা জানান।

রাষ্ট্রপতি বলেন, ফিলিপাইনের সাথে বাংলাদেশের সম্পর্ক অত্যন্ত চমৎকার। স্বাধীনতার পর বাংলাদেশকে স্বীকৃতি প্রদানকারী প্রথম সারির দেশগুলোর অন্যতম ফিলিপাইন। জাতিসংঘে বাংলাদেশের সদস্যপদ পাওয়ার ক্ষেত্রেও ফিলিপাইন গুরুত্বপূর্ণ ভূমিকা রেখেছে। রাষ্ট্রপতি বলেন, বাংলাদেশ পোশাক, ঔষধসহ বিশ্বমানের বিভিন্ন পণ্য উৎপাদন করে এবং এসব পণ্যের দামও তুলনামূলক কম। ফিলিপাইন এসমস্ত পণ্য আমদানির মাধ্যমে লাভবান হতে পারে। রাষ্ট্রপতি বাংলাদেশ ব্যাংক থেকে জালিয়াতির মাধ্যমে খোয়া যাওয়া অর্থ উদ্ধারে সহায়তার জন্য ফিলিপাইন সরকারের প্রতি ধন্যবাদ জানান এবং অবশিষ্ট অর্থ উদ্ধারেও ফিলিপাইনের সহযোগিতা অব্যাহত থাকবে বলে আশা প্রকাশ করেন।

বাংলাদেশ এবং ফিলিপাইনের মধ্যে নার্সিং ও কৃষি ক্ষেত্রে সহযোগিতা বৃদ্ধিতে সমঝোতা স্মারক স্বাক্ষরের উল্লেখ করে রাষ্ট্রপতি বলেন, এর ফলে পারস্পরিক সহযোগিতা আরো বৃদ্ধি পাবে এবং উভয় দেশই এর মাধ্যমে উপকৃত হবে। রাষ্ট্রপতি রোহিঙ্গাদের নিজ দেশে প্রত্যাবর্তনের ক্ষেত্রে ফিলিপাইনের জোরালো ভূমিকা প্রত্যাশা করেন এবং আশা প্রকাশ করেন ফিলিপাইন দক্ষিণ-পূর্ব এশিয়া দেশগুলোর জোট আসিয়ানেও এ ব্যাপারে জোরালো ভূমিকা রাখবে।

রাষ্ট্রপতি এ সময় সফলভাবে দায়িত্ব পালনের জন্য ফিলিপাইনের বিদায়ি রাষ্ট্রদূতকে ধন্যবাদ জানান।

রাষ্ট্রপতির কার্যালয়ের সচিব সম্পদ বড়ুয়া, সামরিক সচিব মেজর জেনারেল এস এম শামীম উজ জামান, রাষ্ট্রপতির প্রেস সচিব মোঃ জয়নাল আবেদীন এবং রাষ্ট্রপতির কার্যালয়ের সচিব (সংযুক্ত) মোঃ ওয়াহিদুল ইসলাম খান এ সময় উপস্থিত ছিলেন।

#

ইমরানুল/ফারহানা/রেজ্জাকুল/রেজাউল/২০২০/১৮৫৮ ঘণ্টা

তথ্যবিবরণী নম্বর : ৪১১৩

**বঙ্গবন্ধু ছিলেন অসাম্প্রদায়িকতার প্রতীক**

**-- এইচ টি ইমাম**

ঢাকা, ১২ কার্তিক (২৮ অক্টোবর) :

প্রধানমন্ত্রীর রাজনৈতিক উপদেষ্টা এইচ. টি. ইমাম বলেছেন, বঙ্গবন্ধু ছিলেন অসাম্প্রদায়িকতার প্রতীক।

আজ ঢাকায় জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন উপলক্ষে জাতীয় পর্যায়ে প্রথম সেমিনারে ‘নেতৃত্ব ও সুশাসন: বঙ্গবন্ধুর ভাবনা’ শীর্ষক অনুষ্ঠানে ভার্চুয়াল কনফারেন্সের মাধ্যমে মুখ্য আলোচক হিসেবে তিনি এ কথা বলেন।

এইচ. টি. ইমাম বলেন, বঙ্গবন্ধু চিরকালই সাম্প্রদায়িকতার বিরুদ্ধে লড়ে গেছেন। তিনি আমৃত্যু জনকল্যাণে কাজ করে গেছেন। তার আদর্শে অনুপ্রাণিত হয়ে আমাদেরকেও দেশের জন্য কাজ করে যেতে হবে।

অনুষ্ঠানে প্রধান অতিথির বক্তৃতায় জনপ্রশাসন প্রতিমন্ত্রী ফরহাদ হোসেন বলেন, বঙ্গবন্ধু ছিলেন গণমানুষের নেতা। তিনি সবসময় সাধারণ জনগণের চাওয়াকে গুরুত্ব দিয়েছেন। তিনি দেশ পরিচালনার সময় ভাবতেন দেশের সাধারণ জনগণ কী চায়। জনগণের জন্য যেটা কল্যাণকর তিনি সবসময় সেটাই করতেন। বঙ্গবন্ধু ছিলেন অত্যন্ত উচ্চ মানবতা গুণসম্পন্ন একজন নেতা।

জনপ্রশাসন মন্ত্রণালয়ের সচিব শেখ ইউসুফ হারুন এর সভাপতিত্বে অনুষ্ঠানে প্রাক্তন সচিব মোঃ নজরুল ইসলাম খান, বিশিষ্ট সাংবাদিক ও কলামিস্ট আবেদ খান আলোচনায় অংশগ্রহণ করেন। জনপ্রশাসন মন্ত্রণালয়ের অতিরিক্ত সচিব ডঃ মোঃ হুমায়ুন কবির মূল প্রবন্ধ উপস্থাপন করেন।

#

শিবলী/ফারহানা/রেজ্জাকুল/জয়নুল/২০২০/১৮৫০ঘণ্টা

তথ্যবিবরণী নম্বর : ৪১১২

**অসচ্ছল বীর মুক্তিযোদ্ধা রোগীদের ভারতে চিকিৎসা প্রদানের লক্ষ্যে আবেদন আহ্বান**

ঢাকা, ১২ কার্তিক (২৮ অক্টোবর) :

বীর মুক্তিযোদ্ধা ১০০ জন অসচ্ছল রোগীকে ভারতে চিকিৎসা সেবা প্রদান স্কিমের আওতায় চিকিৎসা সেবা দেয়ার লক্ষ্যে বীর মুক্তিযোদ্ধাদের নিকট হতে আবেদন আহ্বান করেছে মুক্তিযুদ্ধ বিষয়ক মন্ত্রণালয়।

ভারত সরকারের আর্থিক সহায়তায় ঢাকাস্থ ভারতীয় হাইকমিশন এবং মুক্তিযুদ্ধ বিষয়ক মন্ত্রণালয় যৌথভাবে এ কার্যক্রম বাস্তবায়ন করবে।

আবেদন ১৫ নভেম্বর ২০২০ পর্যন্ত সংশ্লিষ্ট জেলার সিভিল সার্জনের কার্যালয়ে জমা নেয়া হবে ।

এ বিষয়ে বিস্তারিত তথ্য মুক্তিযুদ্ধ বিষয়ক মন্ত্রণালয়ের ওয়েবসাইটে (www.molwa.gov.bd) পাওয়া যাবে।

#

মারূফ/নাইচ/রেজ্জাকুল/জয়নুল/২০২০/১৮৪০ঘণ্টা

তথ্যবিবরণী নম্বর : ৪১১১

**অনলাইনে জমির খাজনা প্রদান করা যাবে**

**-- ভূমিমন্ত্রী**

ঢাকা, ১২ কার্তিক (২৮ অক্টোবর) :

ভূমিমন্ত্রী সাইফুজ্জামান চৌধুরী বলেছেন, অনলাইন ভিত্তিক ভূমি উন্নয়ন কর ব্যবস্থার মাধ্যমে পৃথিবীর যেকোনো প্রান্ত থেকে জমির খাজনা প্রদান করা যাবে। ভূমি কর প্রদানের সাথে সম্পৃক্ত দেশের ৩ কোটি ৬০ লাখ জনগণ এ সেবার মাধ্যমে সরাসরি উপকৃত হবেন। মানুষের ভূমি-সংক্রান্ত হয়রানি কমবে ও ভূমি অফিসের দুর্নীতি বন্ধ হবে।

আজ ভূমি মন্ত্রণালয়ের সম্মেলন কক্ষে ডিজিটাল বাংলাদেশ বিনির্মাণে অনলাইন ভিত্তিক ভূমি উন্নয়ন কর ব্যবস্থাপনা সফটওয়্যার পাইলটিং (১ম পর্যায়) কার্যক্রমের উদ্বোধনী অনুষ্ঠানে প্রধান অতিথির বক্তব্য প্রদানকালে মন্ত্রী এসব কথা বলেন। ভূমিসচিব মোঃ মাক্ছুদুর রহমান পাটওয়ারী এ সময় উপস্থিত ছিলেন।

মন্ত্রী বলেন, বর্তমানে ভূমি ব্যবস্থাপনায় আমূল পরিবর্তন আনা হয়েছে। ‘ডিজিটাল বাংলাদেশ’ বিনির্মাণের দূরদর্শী উদ্যোগের ফসল হিসেবে ভূমি মন্ত্রণালয় মর্যাদাপূর্ণ 'ইউনাইটেড ন্যশনস পাবলিক সার্ভিস অ্যাওয়ার্ড-২০২০’ অর্জন করেছে।

ভূমি সংস্কার বোর্ডের চেয়ারম্যান মোঃ ইয়াকুব আলী পাটোয়ারীর সভাপতিত্বে উদ্বোধনী অনুষ্ঠানে উপস্থিত ছিলেন ভূমি মন্ত্রণালয় ও ভূমি সংস্কার বোর্ডের ঊর্ধ্বতন কর্মকর্তাবৃন্দ। এছাড়া সংশ্লিষ্ট জেলা প্রশাসকবৃন্দ-সহ মাঠ পর্যায়ে কর্মরত বেশ কয়েকজন কর্মকর্তা ভিডিও কনফারেন্সের মাধ্যমে অনুষ্ঠানে অংশগ্রহণ করেন।

#

নাহিয়ান/ফারহানা/রেজ্জাকুল/জয়নুল/২০২০/১৮১০ঘণ্টা

তথ্যবিবরণী নম্বর : ৪১১০

**ফকির দেলোয়ার হোসেনের মৃত্যুতে আইনমন্ত্রীর শোক**

ঢাকা, ১২ কার্তিক (২৮ অক্টোবর) :

ঢাকা জেলার সরকারি কৌঁসুলি (জিপি) এবং ঢাকা জেলা আইনজীবী সমিতির সাবেক সভাপতি ও সাধারণ সম্পাদক ফকির দেলোয়ার হোসেনের মৃত্যুতে গভীর শোক ও দুঃখ প্রকাশ করেছেন আইন, বিচার ও সংসদ বিষয়ক মন্ত্রী আনিসুল হক।

মন্ত্রী আজ শোকবার্তায় বলেন, ফকির দেলোয়ার হোসেন ছিলেন একজন দক্ষ, অভিজ্ঞ ও বিশ্বস্ত আইনজীবী। যে কারণে তিনি ২০০৯ থেকে মৃত্যুর আগ পর্যন্ত দীর্ঘ সময় জিপি পদে অধিষ্ঠিত ছিলেন। তাঁর মৃত্যুতে ঢাকা আইনজীবী সমিতিতে এক বিশাল শূন্যতা তৈরি হলো।

মন্ত্রী মরহুমের বিদেহী আত্মার  মাগফেরাত  কামনা করেন এবং তাঁর শোকসন্তপ্ত পরিবারের প্রতি গভীর সমবেদনা জানান।

#

রেজাউল/ফারহানা/রেজ্জাকুল/রেজাউল/২০২০/১৭৪৪ ঘণ্টা

তথ্যবিবরণী নম্বর : ৪১০৯

**পোল্ট্রি ও ডেইরি শিল্পের সুরক্ষায় নীতিমালা তৈরি করছে সরকার**

**-- মৎস্য ও প্রাণিসম্পদ মন্ত্রী**

ঢাকা, ১২ কার্তিক (২৮ অক্টোবর) :

পোল্ট্রি ও ডেইরি শিল্পের সুরক্ষায় সরকার নীতিমালা তৈরি করছে বলে জানিয়েছেন মৎস্য ও প্রাণিসম্পদ মন্ত্রী শ ম রেজাউল করিম।

আজ সচিবালয়ে মৎস্য ও প্রাণিসম্পদ মন্ত্রণালয়ের সম্মেলন কক্ষে এনিমেল হেলথ কোম্পানিজ অ্যসোসিয়েশন অভ্ বাংলাদেশ (আহকাব) এবং বাংলাদেশ এগ্রো ফিড ইনগ্রেডিয়েন্টস ইমপোর্টার্স এন্ড ট্রেডার্স অ্যাসোসিয়েশন (বাফিটা)-এর প্রতিনিধিদের সাথে অনুষ্ঠিত এক সভায় মন্ত্রী এসব কথা জানান।

মন্ত্রী বলেন, ‘নীতিমালার মাধ্যমে পোল্ট্রি ও ডেইরি শিল্পকে সর্বোচ্চ সুবিধা প্রদান করা হবে। এ শিল্পের উন্নয়নে সাধ্যমতো সবকিছু করা হবে। এক্ষেত্রে বিদ্যমান বাধা অতিক্রম করার জন্য মন্ত্রণালয় থেকে পদক্ষেপ নেয়া হবে।। দেশের গ্রামীণ অর্থনীতিকে সচল করা, দারিদ্র্য দূর করা, মানুষকে উদ্যোক্তা হিসেবে তৈরি করা, মানুষের পুষ্টি ও আমিষের চাহিদা মেটানো এবং শরীরের রোগ প্রতিরোধ ক্ষমতা বৃদ্ধির জন্য পোল্ট্রি ও ডেইরি শিল্পের উন্নয়নের কোন বিকল্প নেই।’

মৎস্য ও প্রাণিসম্পদ মন্ত্রণালয়ের সচিব রওনক মাহমুদ, প্রাণিসম্পদ অধিদপ্তরের মহাপরিচালক ডাঃ আবদুল জব্বার শিকদার, মন্ত্রণালয় ও প্রাণিসম্পদ অধিদপ্তরের ঊর্ধ্বতন কর্মকর্তাবৃন্দ, আহকাব’র সভাপতি ডাঃ এম নজরুল ইসলাম সভায় উপস্থিত ছিলেন।

#

ইফতেখার/ফারহানা/রেজ্জাকুল/রেজাউল/২০২০/১৭২৮ ঘণ্টা

তথ্যবিবরণী                                                                                         নম্বর : ৪১০৮

**কোভিড**-**১৯** (**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ১২ কার্তিক (২৮ অক্টোবর) :

          স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১২ হাজার ৩৫৭ জনের নমুনা পরীক্ষা করে ১ হাজার ৪৯৩ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৪ লাখ ৩ হাজার ৭৯ জন।

          গত ২৪ ঘণ্টায় ২৩ জন-সহ এ পর্যন্ত ৫ হাজার ৮৬১ জন এ রোগে মৃত্যুবরণ করেছেন।

          করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৩ লাখ ১৯ হাজার ৭৩৩ জন।

#

হাবিবুর/ফারহানা/রেজ্জাকুল/জয়নুল/২০২০/১৭১৫ ঘণ্টা

তথ্যবিবরণী নম্বর : ৪১০৭

**আমন মৌসুমে সাড়ে ৮ লক্ষ মেট্রিক টন ধান ও চাল কিনবে সরকার**

ঢাকা, ১২ কার্তিক (২৮ অক্টোবর) :

প্রান্তিক কৃষকের কাছ থেকে সরাসরি আমনধান সংগ্রহের সিদ্ধান্ত গ্রহণ করেছে সরকার। অভ্যন্তরীণ বাজার থেকে ২৬ টাকা কেজি দরে ২ লাখ মেট্রিক টন ধান, ৩৭ টাকা কেজি দরে ৬ লাখ মেট্রিক টন সিদ্ধচাল এবং ৩৬ টাকা কেজি দরে ৫০ হাজার মেট্রিক টন আতপচাল কেনার লক্ষ্যমাত্রা নির্ধারণ করা হয়েছে।

আজ বুধবার খাদ্য মন্ত্রণালয়ের খাদ্য পরিকল্পনা ও পরিধারণ কমিটির বৈঠকে এই সিদ্ধান্ত নেয়া হয়। বৈঠকটি ভিডিও কনফারেন্সের মাধ্যমে অনুষ্ঠিত হয়।

বৈঠকে যুক্ত হন কৃষিমন্ত্রী ডঃ মোঃ আব্দুর রাজ্জাক, বাণিজ্যমন্ত্রী টিপু মুনশি, স্বাস্থ্যমন্ত্রী জাহিদ মালেক, দুর্যোগ ব্যবস্থাপনা ও ত্রাণ প্রতিমন্ত্রী ডা: মো: এনামুর রহমান। এসময় বিভিন্ন মন্ত্রণালয়, অধিদপ্তরের ঊর্ধ্বতন কর্মকর্তাবৃন্দ এবং খাদ্যমন্ত্রণালয় ও খাদ্যপরিকল্পনা ও পরিধারণ কমিটির ঊর্ধ্বতন কর্মকর্তাবৃন্দ ভার্চুয়ালি সংযুক্ত ছিলেন ।

খাদ্যমন্ত্রী সাধন চন্দ্র মজুমদার জানান, আগামী ৭ নভেম্বর থেকে ২৮ ফেব্রুয়ারি পর্যন্ত ধান, ১৫ নভেম্বর থেকে ২৮ ফেব্রুয়ারি পর্যন্ত সিদ্ধচাল এবং আতপচাল সংগ্রহ করা হবে।

প্রান্তিক চাষীর ধানের ন্যায্যমূল্য নিশ্চিতে সরকার প্রতিবছর বোরো মৌসুমে ধান ও চাল সংগ্রহ করলেও আমন মৌসুমে শুধু চাল সংগ্রহ করা হতো। গতবছর থেকে আমন মৌসুমে চালের পাশাপাশি ধানও সংগ্রহ করা হচ্ছে। এখন পর্যন্ত ১০ লাখ ৮১ হাজার মেট্রিক টন খাদ্যশস্য সরকারি গুদামে মজুদ আছে। গতবছর ২৬ টাকা দরে ৬ লক্ষ মেট্রিক টন ধান, ৩৬ টাকা দরে ৩ লক্ষ ৩৮ হাজার মেট্রিক টন সিদ্ধচাল এবং ৩৫ টাকা দরে ৪৩ হাজার ৪০১ মেট্রিক টন আতপচাল সংগ্রহ করেছিল সরকার।

#

সুমন/শাহ আলম/কামাল/আসমা/২০২০/১৫০০ ঘণ্টা

তথ্যবিবরণী নম্বর : ৪১০৬

**বাংলাদেশকে তুরস্কের করোনা চিকিৎসা সামগ্রী প্রদান**

ঢাকা, ১২ কার্তিক (২৮ অক্টোবর) :

বাংলাদেশকে তুরস্কের রাষ্ট্রপতির পক্ষ থেকে করোনার চিকিৎসা সামগ্রী প্রদান করা হয়েছে। আজ ঢাকায় রাষ্ট্রীয় অতিথি ভবন পদ্মায় তুরস্কের রাষ্ট্রদূত মুস্তফা ওসমান তুরান এ সব চিকিৎসা সামগ্রী পররাষ্ট্রমন্ত্রী ড. এ কে আব্দুল মোমেনের নিকট হস্তান্তর করেন।

উপহার সামগ্রীর মধ্যে রয়েছে ভেন্টিলেটর, এন-৯৫ মাস্ক, গাউন, ফেস শিল্ড এবং প্রতিরোধক চশমা। তুরস্ক এনিয়ে চতুর্থবার করোনার চিকিৎসা সামগ্রী প্রদান করলো।

এসময় পররাষ্ট্রমন্ত্রী তুরস্কের রাষ্ট্রপ্রতির প্রতি কৃতজ্ঞতা প্রকাশ করেন। তিনি বলেন, তুরস্কের রাষ্ট্রপতি বাংলাদেশ এবং তুরস্কের মধ্যে বিদ্যমান বাণিজ্যের পরিমাণ বছরে ২ বিলিয়ন ডলারের বেশি হওয়া উচিত বলে ইতিপূর্বে অভিমত ব্যক্ত করেছেন। বাংলাদেশ বাণিজ্য সম্প্রসারণে কাজ করছে বলেও তিনি উল্লেখ করেন। তিনি জানান, তুরস্কের পররাষ্ট্রমন্ত্রী শীঘ্রই বাংলাদেশ সফর করবেন। করোনাপরিস্থিতির উন্নতি হলে আগামী ডি-৮ সম্মেলন অথবা মুজিববর্ষের চূড়ান্ত অনুষ্ঠানে তুরস্কের রাষ্ট্রপতি রিসেপ তাইয়েপ এরদুগান বাংলাদেশ সফর করবেন বলে পররাষ্ট্রমন্ত্রী আশাবাদ ব্যক্ত করেন।

#

তৌহিদুল/শাহ আলম/কামাল/কুতুব/২০২০/১৫৫০ ঘণ্টা